**ДОМ СТУДЕНАТА**

**БОГОСЛОВСКОГ ФАКУЛТЕТА**

**СРПСКЕ ПРАВОСЛАВНЕ ЦРКВЕ**

**ОБАВЕШТЕЊЕ**

**О КОНКУРСУ ЗА ПРИЈЕМ СТУДЕНАТА У ДОМ СТУДЕНАТА БФ СПЦ ЗА ШКОЛСКУ 2023/2024. ГОДИНУ**

**1. УСЛОВИ ПРИЈЕМА**

Право на смештај у Дому студената БФ СПЦ имају студенти који су уписани први пут у текућој школској години на основне студије, мастер и докторске студије, чије се школовање финансира из буџета Републике Србије ( као и самофинансирајући студенти и студенти који нису редовно уписали годину, уколико то дозвољавају смештајни капацитети Дома студената БФ СПЦ ).

**2. ПОТРЕБНА ДОКУМЕНТА**

Кандидат за пријем у Дом студената БФ СПЦ подноси пријаву са потребном документацијом у складу са обавештењима у конкурсу.

Кандидат прилаже следећа дoкумента:

- лекарско уверење о здравственом стању, не старије од 30 дана, осим за студенте прве године који то уверење достављају приликом уписа на Богословски факултет ( остали студенти достављају лекарско уверење приликом подношења конкурсне документације у Управи Дома студената БФ СПЦ);

- фотографијa 4,5x3,5 цм;

- фотографија у електронском формату ( послати на домски e-mail: dompbf@gmail.com);

- потврду о положеним испитима;

- копију индекса;

- потврду да нисте осуђивани;

**3. РОКОВИ ЗА ПРИЈАВЉИВАЊЕ**

**Прва година**

Конкурс траје од **15.7.2023. до 14. 9. 2023** , до **12** часова. Наведена документа достављају се **лично** у Управу Дома **15. 9. 2023**. године, од **11** до **14** часова.

Без потпуне документације није могуће уселити се у Дом.

**Старије године**

Конкурс траје од **15.7.2023.** до **25. 9. 2023**. године, до **00.00** ч. Наведена документа достављају се у **лично** у Управу Дома **26. 9. 2023**. године, од **11** до **14** часова. У супротном пријава неће бити узета у разматрање.

**4. КРИТЕРИЈУМИ ЗА УТВРЂИВАЊЕ РЕДОСЛЕДА КАНДИДАТА**

Након истека рока за пријављивање на конкурс, на основу достављене документације, утврђује се редослед кандидата за пријем у Дом студената БФ СПЦ на основу успеха оствареног у претходном школовању које се исказује бројем бодова, и то:

Успех остварен у претходном школовању исказује се следећим бројем бодова:

1) За студенте I године првог степена студија:

Укупан број бодова остварен на пријемном испиту.

2) За студенте осталих година првог степена студија:

(односи се и на студенте у статусу продужене године- апсолвентски стаж)

Број бодова према успеху рачуна се по следећој формули: ББ = ПО x 5 + ЕСПБ/Ц x 0,8

(ББ = број бодова сведен на две децимале; ПО = укупна просечна оцена у току студија; 5 = корективни фактор; ЕСПБ = број укупно остварених бодова; Ц = број година студирања; 0.8 = корективни фактор);

3) За студенте I године другог степена студија:

Број бодова према успеху рачуна се по следећој формули: ББ = ПО x 5 + ЕСПБ/Ц x 0,8

(ББ = број бодова сведен на две децимале; ПО = просечна оцена из завршеног првог степена студија; 5 = корективни фактор; ЕСПБ = број укупно остварених бодова; Ц = број година студирања; 0,8 = корективни фактор);

4) За студенте II године другог степена студија:

Број бодова према успеху рачуна се по следећој формули: ББ = ПО x 5 + ЕСПБ/Ц x 0,8

(ББ = број бодова сведен на две децимале; ПО = просечна оцена са првог степена студија и I године другог степена студија; 5 = корективни фактор; ЕСПБ = број укупно остварених бодова; Ц = број година студирања; 0,8 = корективни фактор);

5) за студенте I године трећег степена студија:

Број бодова према успеху рачуна се по следећој формули: ББ = ПО x 5 + ЕСПБ/Ц x 0,8

(ББ = број бодова сведен на две децимале; ПО = просечна оцена из првог и другог степена студија; 5 = корективни фактор; ЕСПБ = број укупно остварених бодова; Ц = број година студирања; 0,8 = корективни фактор);

6) За студенте II и III године трећег степена студија:

Број бодова према успеху рачуна се по следећој формули: ББ = ПО x 5 + ЕСПБ/Ц x 0,8

(ББ = број бодова сведен на две децимале; ПО = просечна оцена са првог и другог степена студија и претходних година трећег степена студија; 5 = корективни фактор; ЕСПБ = број укупно остварених бодова; Ц = број година студирања; 0,8 = корективни фактор);

Корективни фактор за:

\* студенте који су освојили 120 до 240 ЕСПБ бодова додати .........+1 бод

\* студенте који су освојили 240 ЕСПБ бодова и више додати ........+2 бода

НАПОМЕНА: У случајевима када број остварених ЕСПБ бодова по години студирања прелази 60, за потребе рангирања, рачунаће се максимално 60 ЕСПБ бодова.

**5. СМЕШТАЈ**

Смештај студената организује се одвојено према узрасту, а све у складу са могућностима Дома студената БФ СПЦ.

Дом студената неће рангирати нити примати студенте прве и друге године основних студија који конкуришу за Дом студената, а који су старији више од **пет година** од генерације која редовно уписује ову годину студија.

У ову групу не спадају студенти старијих година ( трећа, четврта, апсолвенти, мастер и докторанди ) и њима Дом студента БФ СПЦ, уколико за то постоје услови, додељује једнокреветне собе.

Дом студената неће рангирати нити примати студенте који конкуришу истовремено за Дом студената БФ СПЦ и за неки други студентски смештај.

**6. ПОСТУПАК СПРОВОЂЕЊА КОНКУРСА**

Након истека рока за пријављивање на конкурс утврдиће се ранг-листа кандидата за пријем у Дом.

Ранг листа за смештај студената Прве године ради се одвојено од ранг листе за студенте осталих година студија.

Кандидати се рангирају на основу достављене документације, према укупном броју бодова оствареним по свим основама које се вреднују за пријем у Дом.

Када већи број кандидата од броја предвиђеног за пријем у Дом студената БФ СПЦ оствари исти број бодова, предност у рангирању до броја предвиђеног за пријем има кандидат и то следећим редом:

1. Који је остварио већи број ЕСПБ бодова;

2. који има већу просечну оцену;

3. који је уписан у старију годину студија;

4. који се истиче трудом у ваннаставним активностима ( предност имају студенти који редовно узимају учешћа у богослужења у параклису Св. Јована Богослова на Богословском факултету );

Прелиминарну ранг листу кандидата за смештај утврђује Управа Дома студената. Сваки кандидат има право приговора на Прелиминарну ранг листу у року од 24 часа од њеног објављивања на огласној табли, односно на интернет адреси Богословског факултета.

Управа Дома је дужна да стави на увид заинтересованом студенту податке у вези са вредновањем кандидата и спровођењем поступка по расписаном конкурсу, као и да о приговору одлучи у року од 24 часа од поднетог приговора и о одлуци обавести подносиоца приговора.

Пријавом на конкурс студенти су сагласни да Управа Дома студената може јавно објавити на Ранг листи њихово име и презиме и број индекса. Управа Дома студената не објављује јавно, на Ранг листи, следеће личне податке о студентима: ЈМБГ студената, адресу њиховог становања, број телефона и друге осетљиве податке о студентима.

По донетим одлукама на поднете приговоре Управник Дома студената објављује Коначну ранг листу на огласној табли и на интернет адреси Богословског факултета.

**ПОСЕБНА НАПОМЕНА**

Све информације за учеснике Конкурса су доступне на интернет страници Православног богословског факултета **: http://bfspc.bg.ac.rs** , на број телефона: : **0116352355** као и на e-mail адреси Дома: **dompbf@gmail.com**